b'\n_START_ARTICLE_\nZiferblat\n_START_PARAGRAPH_\nZiferblat (svoboden prostor) je mednarodna veriga kavarn, ki strankam ponuja neomejeno koli\xc4\x8dino \xc4\x8daja, kave, prigrizkov in brez\xc5\xbei\xc4\x8dno povezavo. Stranke pla\xc4\x8dajo zgolj \xc4\x8das ki ga pre\xc5\xbeivijo v prostoru.\n_START_SECTION_\nZgodovina\n_START_PARAGRAPH_\nIme Ziferblat je nastalo iz besede Zifferblatt, ki dobesedno pomeni \xc5\xa1tevil\xc4\x8dnica v nem\xc5\xa1\xc4\x8dini in ru\xc5\xa1\xc4\x8dini. Prvi Ziferblat je bil odprt septembra 2011 v Moskvi. Idejni vodja je Ivan Mitin (\xd0\x98\xd0\xb2\xd0\xb0\xd0\xbd \xd0\x9c\xd0\xb8\xd1\x82\xd0\xb8\xd0\xbd). Koncept je razvil na podlagi zamisli o hi\xc5\xa1i na drevesu, kot prostoru za dru\xc5\xbeenje pesnikov in pisateljev, leta 2010.\xc2\xa0\n_START_SECTION_\nKoncept\n_START_PARAGRAPH_\nGlavna posebnost Ziferblata ni samo nenavaden na\xc4\x8din pla\xc4\x8dila, temve\xc4\x8d ustvariti prostor, kjer bi se vsak po\xc4\x8dutil kot doma. Ustvariti prostor, ki bi omogo\xc4\x8dal dobre pogoje tako za delo kot tudi zabavo. Ena glavnih prednosti Ziferblata je ta, da gostu omogo\xc4\x8da svobodo. Vsak si sam kuha in pripravi \xc4\x8daj ali kavo v skupni kuhinji. Tu ne pla\xc4\x8dujemo kave ali prigrizkov. Pla\xc4\x8dujemo le \xc4\x8das._NEWLINE_\xe2\x80\x94Ivan Mitin, idejni vodja\n_START_SECTION_\nLokacije po svetu\n_START_PARAGRAPH_\nZiferblatove kavarne so odprte v 4 dr\xc5\xbeavah: Rusija (Moskva, Sankt Peterburg, Kazan, Ni\xc5\xbeni Novgorod, Rostov na Donu), Ukrajina (Kijev), Zdru\xc5\xbeeno kraljestvo (Manchester, London) in Slovenija (Ljubljana).\n_START_SECTION_\nSlovenski Ziferblat\n_START_PARAGRAPH_\nSlovenski Ziferblat se nahaja v Ljubljani na Vegovi ulici 8. Ustanoviteljica je Ma\xc5\xa1a Pavokovi\xc4\x87, ki se je navdu\xc5\xa1ila nad idejo med bivanjem in delom v enem izmed Ruskih Ziferblatov. Odprt je bil 6. oktobra 2014, kot 13. na svetu. Prostor v katerem se nahaja je prenovljeno dve- in polsobno stanovanje.'